Suured poisid ei võtnud teda enam oma liivakastidesse filosoofilisi valuvorme valama. Koolitajakohad taastuvõiguse programmis olid rangelt limiteeritud. Ometi oli ta täna omad valikud teinud. Ta oli loobunud kavalusest ja hakanud evolutsiooni siiani väljasurnuks peetud liini esindajaks, selleks kes on ehe, lapsemeelne ja alati ohvrite poolel. Viimaks oli ta tabanud endas ära võime lahutada kirikut ja suurt vana lugu asenduskannatusest. Vähe sellest, asenduskannatusel oli puhkenud uus ja kirgas  pung - paljastada sulle endale su kalduvust kurjale ja ohverduslikkusele.